
PROLJETNI CVIJET 

Bio je 5. travanj 1912. Sunce je u sje¬ 
vernoj Italiji zlatilo brda, brežuljke i do¬ 
line. Izmamilo je ptice iz gnijezda pod 
krovovima i na drveću, pa eto veselo lete, 
cvrkuću i pjevaju. Na svježim je i zelenim 
livadama pomilovalo pupoljke proljetnoga 
cvijeća, pa su rascvjetali i izložili prema 
suncu svoju novu, istom otkanu proljetnu 
haljinu. 

Na današnji je dan sunce Božje ljubavi 
pozvalo na život u sjevernotalijanskom 
gradu Padovi nježni ljudski cvijet. Dobri 
je Stvoritelj položio u mladu dušicu ple¬ 
menite klice kreposti i pobožnosti. One 
će se njegovom milošću i odgojem vanred- 
nih roditelja divno razviti. 

Kad se pojavio mili proljetni cvijet, 
nastalo je veliko veselje u kući učitelja 
Elizeja Filipeta i njegove žene Emilije, 
koja je također bila učiteljica. I braća su 
se Pjero i Marijo vrlo radovali i čudili je- 

dinom ženskom djetetu u kući. Imali su 
sada naknadu za njezinu sestricu, koju je 
dragi Bog pred kratko vrijeme presadio u 
nebeski vrt. 

Danas je Veliki petak! Dan muke i 
smrti našega Otkupitelja. — Hoće li naša 
mala — Marija su je prozvali na krstu — 
biti »mukocvijet«? — Sigurno vam se taj 
cvijet sviđa, ako ga poznajete, jer je lijep. 
Ali kako je čudesan — u njegovoj se kru¬ 
ni nalaze slike mučila, kojima je bio mu¬ 
čen Spasitelj. Hoće li mala Marija biti od¬ 
ređena za patnju? — Naslućujemo. 

PO MAJCI K ISUSU 

Marija je rasla usred najnježnije rodi¬ 
teljske ljubavi. Otac i majka nastojali su 
svom dušom da odgoje djecu za Boga i 
vječnost. Tako su se trudili da i u srce 
male djevojčice posiju već zarana sjeme 
prave i srdačne pobožnosti. 

»Presveto Srce Isusovo, daj da te lju¬ 
bim sve to više!« Tim bi riječima pobožna 
majka budila svako jutro svoju djecu. Oni 
bi tepali za njom molitvicu; ti su naime 

mali pospanci teško otvarali oči i usta. No 
tako bi bar odmah ujutro mogli vježbati 
volju i prikazati Spasitelju žrtvicu. Zato 
bi ih majka iznova opomenula: »Ustajte, 
ustajte djeco, Isus vas zove. Brzo! Zar ne 
ćete da s njim dobro započnete dan?« 

Da, s njim je i za njega Marija već rano 
učila odricati se udobnog počivanja, na 
što je inače naginjala. Ljubav prema ono¬ 
mu, koga je majka tako jako štovala i lju¬ 
bila, šuljala se malo po malo u to malo 
srce. Isus je brzo postao najvjernijim pri¬ 
jateljem male Marije. On kao i njezina 
draga majka bili su joj utočište u svim 
dječjim brigama i potrebama. Nikomu ne 
bi mogla bolje povjeriti svoje tajne i želje. 

Bila je bistra duha, brzo je shvaćala i 
imala toplo i osjećajno srce, pa je već rano 
lijepo razumijevala i slušala majčine po¬ 
božne pouke i poticaje. Usto je neiskazano 
ljubila istinu i bila iskrena, pa i prema sa¬ 
moj sebi. To je bilo za malu prava sreća; 
tako su bar njezini odgojitelji mogli 
s uspjehom raditi protiv njezinih pogre¬ 
šaka. 

Marija nije njima oskudijevala. Da, uz 

dobru se pšenicu pojavio u vrtu njezine 
duše i mnogi kukolj. Pobožna se majka 
najozbiljnije brinula, da ga iščupa iz ma¬ 
loga srca i da napravi mjesta plemenitom 
cvijeću kreposti. Hoće li joj uspjeti? Nije 
to bila baš mala briga gospođe Emilije 
Filipeto. 

BRATSKA LJUBAV 

Pjero i Marijo vrlo su voljeli svoju se¬ 
stricu. Što su malo navaljivali na njezinu 
oholost i osjetljivost, to im treba oprostiti. 
Dolazilo je to otud, što su to bili neobično 
živahni dječaci. Inače su obadva brata 
nježno ljubila malu Mariju i nastojali su 
je razveseliti i zaštititi. 

Jednoga je dana — svi su tada bili još 
maleni — ostao taj trolist slučajno sam 
kod kuće. Vani je bila tmurna jesen. Kiša 
je lijevala. Dječaci su se osjećali nevoljko, 
što su tako prikovani uz kuću. Od dosade 
bi im zima. A kako se istom smrzava naj¬ 
mlađa, njihova ljubimica. Njoj svakako 
valja pomoći! Pa eto tu peći. »Naložit će¬ 
mo vatru.« Rečeno, učinjeno! U tili je čas 
sakupljeno sve što treba zato i pometano 

po podu. Kakav nered! Marijine su cipele 
stavljene na peć, da joj se u njima kasni¬ 
je zgriju ozeble nožice. Peć se brzo raz- 
gori, no vatra je svojeglava. Dim napuni 
sobu, da, i čitavu kuću. Ali što zato? Peć 
je topla, dapače vruća, a tako i cipelice. 
Skoro da se prže. 

Uto evo kući majke, koja, odmah osje¬ 
ća zadah paljevine, i zaprepaštena vidi, ka¬ 
ko se lako mogla dogoditi nesreća. Posao 
je obaju viteške braće gotov. No majka ih 
ipak ne može karati. Ta dobro su mislili. 
Ganuta je štoviše bratskom ljubavlju. Ipak 
obojici razjasni, da su vrlo neoprezno ra¬ 
dili, i opomene ih, da se ne bi u buduće 
dali na što slično. 

VEDRO I SRETNO DJETINJSTVO 

Marija se razvijala i postala živahna, 
vesela, okretna. Trčala je, penjala se i ska¬ 
kala jednako kao i braća. Divno bi se pe¬ 
njala na drveće, kao vjeverica; bila pu- 
stopašna i odvažna kao kakav dječak. 
Ispunjala je i kuću i vrt veselim smije¬ 
hom, dozivanjem, vikanjem. Za maloga 

je vjetrogonju kao ništa mirna zabava 
s lutkom i drugim igračkama. Njezin je 
užitak bio obi jesno skakutati i voditi dru¬ 
ge pri tom. 

Kad bi se umjrila, imala je drugu za¬ 
bavu. Tada bi pošla u Pjerovu kapelicu. 
To je bila rušnica kraj dječje spavaće so¬ 
be. Tu se nalazio mali oltar i po njem je 
soba naličila na kapelicu. 

»Pjero, služimo misu!« — Brat se obu¬ 
če, i služba Božja počne. Marijo maše ka- 
dionicom, a sestra predstavlja puk. Ona 
kleči na klecalu, a glava joj je pokrivena 
crnim velom. Kratke se molitve izmjenjuju 
s liturgijskim pjevanjem, naime crkvenim 
i školskim pjesmama. 

Sada dolazi glavna točka, Pjerova pro¬ 
povijed: »Morate biti dobri, da dođete u 
nebo, inače svi ćete doći u pakao. Ja ću 
vam ga opisati.« Sada dolazi prikaz pakle¬ 
nih muka. — Ne, to je previše strašno. 
Marijo lupi kadionicom o pod i uteče se 
govorniku u riječ. Marija viče: »Rado bih 
znala, kad će ta propovijed već jedanput 
svršiti«, i bježi pritom kroz vrata. Ona 
teče k majci, jer joj je govornik već za 

petama, da je odvede natrag. Ah, služba 
je Božja upravo nečuveno poremećena! 

Marija je osobito voljela procesije, ko¬ 
je je priređivao Pjero. Na te bi pozivali 
mnoge prijatelje. Bilo je tu krasnih odije¬ 
la, mnogo svijetla, sjaja i oduševljenja. 
Svečana bi povorka pod oblacima tamjana 
prolazila kroz sve sobe. Pjevali bi se 
psalmi i himni, a svirala bi usna harmoni¬ 
ka. Briga njih, što se pjevanje i pratnja ne 
slažu! To ni najmanje ne smeta svečanosti 
ni njihova zanosa. 

SLAVOHLEPNA UČENICA 

Mala je Filipetova bila okretna i spret¬ 
na učenica, tek što je od šest godina za¬ 
počela najniži razred. Pohvalnice i nagra¬ 
de nisu kod nje bile ništa rijetko. Ne, ona 
je svaki dan mogla, sjajući od sreće pri¬ 
povijedati o svojim malim školskim sla- 
vodobićima. Naravski da su se roditelji i 
braća iskreno s njom veselili. Ali je mu¬ 
dra majka gledala duboko u dušu svoga 
djeteta. Ne će li ti dobri uspjesi možda 
biti na štetu njezinoj kćerci, koja tako na- 

ginje na oholost i taštinu? Taj strah nije 
bio bez temelja. 

»Treba nastojati da budeš najbolja«, 
opominjala ju je zato. »Biti pametan, to 
malo znači, a tebi je to dužnost! Bog te je 
lijepo nadario. Svi oko tebe su se brinuli 
samo zato, da te dobro pouče i dobro od¬ 
goje. Kakova je dakle tvoja zasluga, ako 
si prva u svom razredu? Bilo bi i čudno, 
da nisi prva kraj tolike pomoći, što ti se 
daje.« 

Da, majka je imala pravo. Za Mariju 
nije bilo razloga, da se ponosi tim, što je 
često odlikuju. Trebala je da na tom od 
svega srca zahvaljuje Bogu i dobrim rodi¬ 
teljima. No ona će u budućnosti svladati 
taštinu i slavohleplje. Ipak se taj kukolj u 
srcu male nije mogao tako brzo iščupati. 
Evo primjera . 

Kad se jednoga dana vratila iz škole, 
sjela je Marija k stolu namrgođena i obje¬ 
šena lica, ona, koja je inače bila tako svi- 
jesna svoje pobjede i tako vesela. Ne bi 
je čovjek upravo prepoznao. Što se dogo¬ 
dilo? Na ovo je majčino pitanje samo za- 
jecala. Da, pa što je? — Loše je izvela 

jednu zadaću. O nesreće! — Majka ju je 
časom tješila. No ona je htjela točno 
znati tu stvar. Stoga iza nekoliko sati 
svrati razgovor s kćerkom na jutrošnji 
doživljaj. 

Marija je još uvijek neutješna zbog 
svoga neuspjeha, pogotovo zato, što su 
neke učenice izradile zadaću bolje nego 
ona. »Ne,to se ne može podnijeti.« I izno¬ 
va joj udariše gorke suze. 

Blago tebi, mala slavohlepna učenice, 
što imaš uza se tako mudru i ljubežljivu 
majku! — Ova srdačno pomiluje kćercu i 
rekne puna dobrote: »Znaš, dušo, ako se 
ti samo zato žalostiš, što nisi ugodila uči¬ 
telju i razredu,, tada je to pravo, i tvoju 
žalost treba pohvaliti. No ako si ti zato 
žalosna, što su tvoje drugarice uspjele bo¬ 
lje od tebe, onda se čuvaj; jer je u tvoje 
srce prodrla ružna zmija, zavist. Dobri ti 
je Bog pokazao, da mi sami od sebe, bez 
njegove pomoći ne možemo načiniti ništa 
dobro. Dođi, zar ne ćeš ovaj križ pokloniti 
Spasitelju?« 

I pred Isusovom se slikom vrati njezi¬ 

na dobra volja, i njezino se malo srce opet 
smijaše.« 

Marija je uvijek vrlo štovala svoje uči¬ 
teljice i bila im zahvalna. Sve do posljed¬ 
njih mjeseci svoje bolesti, mislila je s lju¬ 
bavlju na ove svoje »liječnice«, kako bi 
ih zvala. Svaki je dan za njih molila. Na¬ 
grade, koje je od njih dobivala, kao knjige 
i svete sličice, osobito je cijenila. 

Ah da, kako je bilo lijepo ići u školu, 
marljivo pamtiti, učiti i postajati sve mu¬ 
driji! A kako velika žalost, kad je kao 
sedmogodišnja oboljela i morala dulje vre¬ 
mena izostati iz škole! Ospice je baciše u 
krevet. Došle su naglo i žestoko. Zatim je 
imala upalu bubrega. Zdravlje male, prije 
na oko tako čvrsto, popusti. Marija po¬ 
stade nježnija, slabija. No liječnik još nije 
ništa sumnjao. Dijete se radovalo životu 
i bilo srčano, čega kao da joj ništa nije 
moglo razoriti. 

Dvije godine izatoga! Dijete se do¬ 
duše vrlo dobro razvilo. Sudeći po licu 
nije se trebalo brinuti. Pa ipak! Nije više 
daleko vrijeme, kad će je Bog odabrati za 
svoju malu zaručnicu — patnicu. Tko bi 
to već sada slutio! 

DOBROTVORKA SIROMAŠNIH 


Duboko je u srcu Marijinu gorjela ve¬ 
lika ljubav prema bližnjima. Njihove su 
boli bile i njezine; željela je pomoći svima 
bijednima. Takva su joj bila i braća. Svih 
bi troje znali velikodušno žrtvovati novac, 
koji bi dobili od roditelja, za siromahe i 
misije. Zato bi se rado odricali igračaka, 
slatkiša i malih užitaka. 

»Može li se za dva novčića kupiti ju¬ 
he?«, pitala su jednog dana djeca, kad su 
bila za stolom, a prosjak došao na vrata. 
Majka odgovori, da se to ne može. Tada 
svih troje nije mirovalo, dok siromah nije 
dobio obrok juhe, koju su oni svi jeli. 

Marija je svaki dan susretala na uglu 
ceste neku siromašnu gospođu, i dala joj 
svaki put nekoliko bakrenih novčića s pri¬ 
jaznom i sućutnom riječi. Kad bi izašla 
s majkom, bila bi tako pažljiva, da joj ne 
bi putem izmakao nijedan siromah. Svaki 
je morao nešto dobiti. Iako je i majka 
bila puna djelotvorne ljubavi prema bliž¬ 
njemu, ipak je često nastojala, da žar male 
Marije svede na pravu mjeru: »Gledaj, 


14 


Marijo«, govorila je, »mi nismo tako bo¬ 
gati, da bismo mogli svima pomoći, mi 
treba da činimo ono malo, što možemo, i 
da molimo Isusa, neka se za ostalo on sam 
pobrine.« 

PRVA SVETA PRIČEST 

Potkraj godine 1921. nađoše liječnici, 
da Marija ima znakove šećerne bolesti. 
Roditelji se radi toga vrlo uplašiše i zabri- 
nuše. Ta dosad im je dijete bilo uvijek 
zdravo. Zar providnost Božja možda ima 
sudbonosne nakane s njihovim malim cvi¬ 
jetom? Zar se on tako sviđa drugomu Bo¬ 
gu, te želi, da ga presadi u nebeski vrt? U 
srcima se roditelja i braće izmijenjivao 
strah s nadom. Poduzimali su različita lije¬ 
čenja. To je doduše časom zaustavilo bo¬ 
lest, ali ne bi ni ozdravljenja ni nade u nj. 

Ah, a bilo je to upravo vrijeme, kad je 
paša desetgodišnja mala trebala da po 
prvi put primi Spasitelja u svoje srce! Nje¬ 
zin je dobri Isus tražio sada od nje velike 
žrtve. Zacijelo je znao, da će mu ih Marija 
prinijeti velikodušnom ljubavlju i tako 

najljepše ukrasiti svoju Bušu za njegov 
dolazak. 

Marija nije mogla zbog bolesti ići u 
školu. Velika bol za darovitu^učenicu, koja 
je rado učila! Sada joj majka postade uči¬ 
teljicom. Dijete je bilo toliko bolesno, da 
nije moglo ni u crkvu na pouku za prvo- 
pričesnike. Zato ju je majka uz sve drugo 
spremala još i za prvu svetu pričest. 

Već se dulje naša mala očigledno trsi¬ 
la, da nadvlada svoju silovitu ćud. Sada 
je trebalo da bude još revni ja i budni ja, 
da posve iščupa korov iz svoga srca. Bilo 
je ganutljivo promatrati, kako se pri tom 
naprezala. Kad bi joj izletjela koja oštra, 
žestoka riječ, nastojala bi, da se smjesta 
svlada i da govori dalje blagim načinom. 
Majka je gotovo svaki dan opažala, da se 
u nečem popravlja. 

Naša je mala pričesnica neprestano mi¬ 
slila na Isusa, s kojim će se doskora sjedi¬ 
niti. Zaokupljena tim mislima odricala bi 
se s najvećom vedrinom svega, što joj je 
bilo zabranjeno zbog bolesti Nije smjela 
jesti nikakvih slatkiša ni šećera; morala 

se odreći i mnogih drugih užitaka i često 
gutati gorke 1 jekove. Sve bi te male žrtvice 
prikazivala s nasmijanim licem. Jedanput 
živo zaželi nekoga jela. Majka baš nije 
bila sigurna, da li to smije jeste, pa reče: 
»Uzmi od toga samo malo!« Marija već 
sjedi s viljuškom u ruci i čeka jelo, koje 
je toliko željela. Ali gle, najedanput joj 
sine misao. Položi viljušku na stol i odluč¬ 
no reče: »To je na posljetku ipak samo po¬ 
hlepa. Zato ne ću ni okusiti toga.« Kako 
li se negdje svidjela Spasitelju ta žrtva 
bolesnoga desetgodišnjeg djeteta! Nijedno 
odricanje nije bilo Mariji preteško, ako 
ga je snosila za Isusa, pa ni to, što se mo¬ 
rala odreći školskoga života. Sve su te 
žrtvice imale biti mirisavo cvijeće, koje će 
ona saviti u lijepu kitu i predati Spasitelju 
na svoj veliki dan. 

Napokon je došla i večer uoči žuđeno- 
ga dana. Još nekoliko sati i Isus će doći u 
njezino srce. O velike sreće! Prije večer¬ 
nje molitve molila je roditelje, da joj 
oproste sve pogreške, a braću, da zabora¬ 
ve, što se nije uvijek s njima slagala. Ta¬ 
da je obećala Spasitelju, da će biti vrlo 


17 






dobra i uistinu kreposna i uvijek sva nje¬ 
gova. Po noći joj nikako nije htio san na 
oči, neprestano je morala misliti na Isusa. 
Majka ju je već rano ujutro našla, gdje 
moli i željno iščekuje uzvišeni čas. 

Pristupila je k oltaru čista kao anđeo, 
da primi dragoga Isusa u svoje srce, koje 
je već tako dugo spremala za njegov ve¬ 
liki dolazak. Sretno sjedinjenje s njezinim 
dragim Spasiteljem! Koliko mu je mala 
Marija imala reći, kako je prisluškivala 
njegovu šapatu! »Ne mogu ti opisati, što 
sam osjećala u onom času, kad je Isus po 
prviput došao k meni.« Tako je nekoliko 
dana kasnije pisala u jednom pismu. Još 
je dugo njezina duša bila puna velike 
sreće. 

Malo nakon Marijine prve svete priče¬ 
sti zatražio je Bog veliku žrtvu od obitelji 
Filipeto. Stariji se sin Pjero odlučio, da 
uđe u isusovački novicijat. I za Mariju je 
bio rastanak težak. No kada je pomislila, 
da ga zove Isus, napunilo joj se srce ra¬ 
došću. 

NA »MALOM« PUTU SV. TEREZIJE 
IZ LIZJEA 

Pošto je Marija provela pet mjeseci u 
blizini mora, zdravlje joj se nešto popra¬ 
vilo. Roditelji su se počeli nanovo nadati. 
Tako je Marija omah nakon prve svete 
pričesti dulje ostavila zavičaj i dobru maj¬ 
ku, koja je na nju toliko utjecala. Hoće li 
i u tuđini sačuvati pobožnost i onu žarku 
težnju za krepošću? Tako se tjeskobno 
pitala majka. Ali nije bilo razloga brizi. 
Mala je ostala vjerna svomu Isusu, da, 
još je življe stala željeti, da mu bude uvi¬ 
jek sve sličnija. 

Na veliku je svoju radost smjela Ma¬ 
rija kod kuće opet u školu. U to se vrije¬ 
me mnogo i revno bavila životom Male 
Terezije iz Lizjea. Ta će mala svetica biti 
u buduće njezin uzor. Pojedine je njezine 
misli pisala u svoju bilježnicu: 

»Mali put je put duhovnoga djetinjstva, 
pouzdanja i potpunoga, nesebičnog pre¬ 
dan ja.« 

»Htjela bih pred Isusa bacati cvijeće 
malih žrtava i zadobiti ga milovanjem.« 

»Htjela bih iz ljubavi trpjeti i još se 
radovati, ako mogu trpjeti iz ljubavi. 

Marija čvrsto odluči, da će i ona puto¬ 
vati »malim putem«. Molila se stoga lji¬ 
ljanu iz Lizjea, da joj pritom pomogne. I 
gle, našoj je maloj bilo tako, kao da odsad 
osjeća pomoć drage Svetice. Sada joj je 
bilo lakše vježbati se u kreposti. Ah, samo 
da se nisu uvijek javljale njezine stare 
loše navike: nagla žestina, oštre riječi. Ne¬ 
umorno se dalje borila, da se toga oslo¬ 
bodi. Ta ona je tako jako željela, da po¬ 
stane »blago i poslušno Isusovo janješce.« 
Taj je lijepi cilj nastojala postići točnim 
ispitivanjem same sebe. Potvrđuju to ma¬ 
le bilješke u njezinu dnevniku: 

»Danas sam bila na ispovijedi. Odlučila 
sam, da se više ne ću svađati s Marijem.« 

»... Održala sam obećanje. Bila sam 
nešto bolja.« 

»Danas baš nisam bila dobra, rekla 
sam Mariju nekoliko ružnih riječi.« (Ti su 
ružni izrazi bili »glup«, »lud«, i t. d.). 

»Bila sam malo bolja.« 

»Danas sam bila nešto razdražljiva pre¬ 

ma Mariju. Trsit ću se, da sutra budem 
bolja.« 

»Bila sam nešto blaža.« 

»U crkvi sam Majci Božjoj obećala, da 
ne ću nikada popuštati srdžbi.« 

»Danas nisam izgubila strpljivosti i sa¬ 
mo sam jedanput plakala. Isuse, pomozi 
mi!« 

Tako se Marija borila i težila za tim, 
da potpuno vlada sama nad sobom. 

DALJNJE BORBE I POBJEDE 

Da, maloj se bilo mnogo truditi i žarko 
moliti dragoga Boga za njegovu milost. 
Inače bi joj srce postalo opustošenim vr¬ 
tom, u kojem se ne bi sviđalo Spasitelju. 
Ta znamo, kako je bila sklona na oholost i 
prigovaranje. Kakav se živi boj vodio če¬ 
sto u Marijinu mladom srcu, kad je tre¬ 
balo da sačuva blagost! 

Jedno se poslije podne veselo igraia 
s Marijem u vrtu. Najedanput naglo otrči 
u kuću. Zašto je tako blijeda? Što znače 
one suze u njezinim očima? Dođe u sobu, 
uzme neku knjigu, čita iz nje i opet je za- 

tvori. Zatim ustane i počne žurno šetati 
po sobi, sjedne za stol i opet uzme knjigu. 
— Pomalo biva sve mirnija, i eno je kako 
malo zatim ozbiljno uči zadaću. Poslije 
jednog sata nastavlja veselo igru s bra¬ 
tom. 

Majka je bila kod kuće i sve točno pro¬ 
matrala. Navečer je pitala malu Mariju, 
kakav je to bio uzrok, da se tako neobično 
vladala. Marija joj kao uvijek reče sve 
iskreno i vjerno. Što se dogodilo? Dok su 
skakali po vrtu, Marijo se tako približio 
njezinu cvijetu, koji je brižno njegovala, 
da ga je pogazio. Kad je vidjela, da je nje¬ 
zin dragi cvijet uništen, jako se uzrujala, 
i malo da već nije sasula na brata oštre i 
neuljudne riječi. No to se nije smjelo do¬ 
goditi ni za što. Zato je pobjegla u kuću, 
da joj se opet vrati mir u srce. Kasnije je 
osjećala veliku radost, što joj je uspjelo 
da se svlada. Mirno je mogla gledati zga- 
ženi cvijet i zadovoljno se dalje igrati 
s Marij em. 

Mada je njezina bolest krenula nešto 
na bolje, nije Marija još ni sad smjela sve 
jesti i bilo joj se uzdržavati baš od onih 

jela, koja su za djecu poslastice. To je 
radila uvijek tako jednostavno i prijazno, 
da nitko ne bi opazio, kako joj je to teško. 
Smjela je pojesti samo deset grama kruha 
na dan; to je sama vagala. S veseljem je 
nosila na stol voće, koje je njoj bilo zabra¬ 
njeno. Od novca, koji je sama uštedjela, 
rado je kupovala bonbona i čokolade za 
Marija. O svetkovinama se obično sama 
pobrinula za kakve osobite kolače, sama 
ih napravila i donijela na obiteljski stol. 

Već su bile prošle dvije godine, kako 
Marija nije okusila ni voća ni slatkiša. Ta¬ 
da je jednoga dana našla u vrtu prve zrele 
maline. Odmah ih je odnijela majci. »Sa¬ 
mo jedi maline«, rekla joj je majka, »ja ti 
dajem dopuštenje«. Marija čedno odgo- 
.vori: »Sada je svibanj, i ja bih htjela na¬ 
činiti za Majku Božju malu žrtvicu.« I 
brzo otrči do oca koji je baš čitao novine, 
te mu stavi maline u usta. 

Naša je mala znala biti nesamo ohola 
i silovita, nego i tašta. Običavala se obla¬ 
čiti fino i ukusno, a rado se služila i zrca¬ 
lom. Jedne je nedjelje morala više puta 

izlaziti, i pet puta je na dan promijenila 
haljinu. Majka je to vidjela, i pustila neka 
bude. Ali navečer, kad je dijete bilo u kre¬ 
vetu, zapita je ljubežljivo: »Što si danas 
darovala Isusu? Jesi li mu prikazala pet 
različitih haljina, koje si danas nosila?« 
Na to mala stane plakati ne znajući šta da 
kaže. No majka je blagim riječima pouči: 
»Ništa nije tako ludo kao tašta djevojčica. 
Haljine vrlo malo znače, a vrijedi samo 
duša. Svi smo mi tako maleni pred Isusom. 
Zaista smo pravo ništa!« Svaka je maj¬ 
čina riječ prodrla Mariji u srce i ona odluči 
da će svladavati svoju taštinu. 

Nakon kratka vremena nije se u nje 
više vidjelo toga nagnuća. Sve dobro, što 
ga je imala, pripisivala je Isusu. Kad bi 
u školi bila pohvaljena, odmah bi to zabo¬ 
ravila. Kad se jedanput natjecalo više od 
dvije hiljade učenica viših razreda osnov¬ 
ne škole, dobila je Marija prvo mjesto i 
lijepu srebrnu medalju za nagradu. No 
njezino se srce nije ponijelo ni uzoholilo 
zbog toga javnog priznanja, već je po¬ 
nizno i čedno slavilo Boga. 

ŽRTVA PRESVETOGA SRCA 

Marijino je zdravlje bilo opet takovo, 
da se trebalo ozbiljno plašiti. Liječnik joj 
je htio pomoći novim liječenjem. Trebalo 
je da ide u bolnicu. Sada su roditelji i nji¬ 
hova kćerka bili još žalosniji. Ali je maloj 
Mariji bilo obilno nadoknađeno za sve 
boli kod liječenja i za rastanak s rodite¬ 
ljima: svaki dan joj je dolazio Spasitelj u 
svetoj pričesti. Sada je mogla biti u naj¬ 
srdačnijoj zajednici s Onim, za kojega je 
trpjela i žrtvovala. U bolnici je brzo po¬ 
stala ljubimicom sviju. Svak se divio onoj 
vedrini i snazi, kojom je podnosila teško 
liječenje. Kad bi ujutro svećenik nosio 
bolesnicima svetu pričest, tada se šapu- 
talo: »Isus je na putu k maloj Mariji«. 

Upravitelj bolnice, otac Spilimbergo 
često je pohađao Mariju, i tako joj postao 
bliz. Otvorila mu je čitavo svoje srce, i 
on je spoznao, da Spasitelj na osobit na¬ 
čin stanuje u duši toga djeteta. Pa i kad je 
Marija ojačala i vratila se kući, ostao joj 
je vođa i savjetnik. 

Naša se mala sva posvetila Srcu Isu¬ 
sovu. Pri tom je činu osjećala, kako je Srce 

Spasiteljevo na osobit način privlači. Ispu¬ 
nila ju je žarka ljubav, samo se njemu 
htjela svidjeti, i »ništa mu ne uskratiti«. 
Opet je išla u školu. Rado je prekidala uče- 
nje i igru, da se može zabavljati sa svojim 
Spasiteljem. Svaku bi mu bol prikazivala 
za spasenje duša. 

U svom daljem školskom životu Mari- 
ja je još mnogo puta bila odlikovana i 
počašćena. Ali taština i oholost nisu više 
mutile ljepotu njezine duše. »Isuse, sve je 
to tvoja zasluga.« »Ja sam imala toliko 
pomoći, a moje su saučenice bolje nego 
ja.« Ove nam njezine misli pokazuju, kako 
je čedno mislila o sebi. 

TIHA SREĆA U BOLI 

Spasitelj je nastavio, da malu Mariju 
posvećuje i čisti u vatri boli. Bolest se 
opet pogoršala. Činilo se, da ne će nikada 
ozdraviti. — Uzornom je strpljivošću pod¬ 
nijela tešku operaciju pri potpunoj svije¬ 
sti. Majka je puna boli sjedila kraj uzglav¬ 
lja svoje ljubimice, a ona ju je tješila: »O, 
da znaš, kako sam ja srdačno sjedinjena 

Tješila je majku, koja je puna boli sjedila 
kraj kreveta svoje ljubimice 



















































s Isusom, kad rane peku. Ti vidiš, da ja 
volim trpjeti. Bol je milost. Daj da skupa 
zahvalimo Isusu.« Majku su te riječi vrlo 
smirile. Nije više molila, da joj dragi Bog 
ozdravi dijete, nego da mu dade jakosti, 
da i dalje može strpljivo podnositi, što mu 
On pošalje. 

Spasitelj je priredio neobično veselje 
svome malom cvijetu, koji je tako posto¬ 
jano za njega trpio. U njezinoj je maloj 
bijeloj sobi prikazao otac Spilimbergo 
svetu misu. Kod svetog su čina dvorili 
Pjero, koji je bio u pohodima kod kuće, 
i Marijo. Prisutni su bili roditelji i još ne 
koliko osoba, pa su svi s Marijom primili 
svetu pričest. Spasitelj je pri tom sjedi¬ 
njenju sigurno divno utješio svoju mladu 
zaručnicu. Čini se, da je on od nje tražio, 
neka postane žrtva ljubavi i patnje za 
ljude. Mala je sve oduševljeno primala i 
potpuno se predavala svome ljubljenom 
Isusu. Ona više nije molila za zdravlje. 
Bezbrižno se predala Srcu svoga dragog 
Isusa. 

Nikada nije zaboravila taj dan 30. stu¬ 
denoga. »Isus, moj Isus je sišao u moju si¬ 

romašnu sobicu, o beskrajne miline toga 
trenutka! Isuse, Isuse, ja te ljubim, učini 
me dobrom, učini me svetom!« Tako je 
pisala malo izatoga u svoj dnevnik. 

Premda se Marija opet malo oporavila, 
ipak su zaključili roditelji, da je više ne 
šalju u školu. Ona nije ni osjetila veličinu 
te žrtve nakon svih utjeha, koje joj je 
priredio Spasitelj. »Isus tako hoće«, bile su 
joj jedine riječi. 

SPASITELJEVO »GROŽĐE« 

Mjesece je izatoga provela dakle Ma¬ 
rija uz majku kod kuće. Nije se više mo¬ 
glo računati, da bi ona posve ozdravila. 
Marija je sada nastojala da bude puna 
predanja u svetu volju Božju, da bude 
ljubezna, uslužna i susretljiva prema svo¬ 
jim ukućanima i da zaboravi na svoj vla¬ 
stiti »ja«. »Dobro znam, da ne mogu ništa 
veliko učiniti«, pisala je u svoj dnevnik 
potkraj godine 1925., »ali ja ću se brinuti, 
da vrt moje duše ostane čist, i da u nje¬ 
mu raste samo mirisavo cvijeće, ljubice 
dobrote, poslušnosti i ljubežljivosti. Po- 

zvat 3u dijete Isusa, da dođe i da se u njem 
igra.« 

Sve, štogod ju je snalazilo, smatrala je 
Marija darom neba. Kad bi joj pripravili 
kakvo malo veselje, držala je, da joj je 
došlo iz ruke Božje. »Sve, sve mi pomaže, 
da budem dobra. Isuse moj, hvala ti! Po- 
mozi mi i nadalje svojom ljubavlju!« 

Teška je kušnja bila za našu malu, kad 
je otac Spilimbergo bio premješten. Isus 
joj je olakšavao križ. Marija se i dalje 
združivala s njim u molitvi i radila oko 
posvećenja svoje duše. Tuži se, da joj ne 
polazi za rukom postići željenu blagost, 
iako se oko toga trudi. »Tako sam često 
nestrpljiva i neprijazna. Janje bi Isusovo 
trebalo biti blago i milo.« 

Marija je 1926. godine provela ljeto u 
gorama, i onda se vratila kući. Majka je 
opazila na prvi pogled, da je bolest jako 
napredovala. Pjero je baš bio poslan u 
Rim, da nastavi nauke, te je putovao pre¬ 
ko Padove i proveo nekoliko lijepih dana 
zajedno s roditeljima i braćom. Njemu se 
sestra nije učinila tako slabom, i on se 
bezbrižno rastao sa svojim milima kod 

kuće. No Marija je osjećala, da ga je vi¬ 
djela posljednji put. 

Sada je došlo teško i bolno doba za 
naše malo »grožđe«, kako se sama naziv¬ 
lje, »koje se ponudilo Bogu, da ga on iza- 
žme«. U malo je mjeseci bila triput operi¬ 
rana, dvaput čak u isto vrijeme. Otac 
Rosi, koji je postao međutim njezinim 
ispovjednikom, bio je stalno uza nju. Ona 
se sve revni je predavala apostolstvu pat¬ 
nje. U svim je bolima tražila utjehe i 
snage kod raspetoga Spasitelja, i čvrsto 
obuhvatala križ. Liječnici su se divili du¬ 
ševnoj snazi svoje male bolesnice, koja je 
operacije podnijela ustrajno i pri svijesti, 
premda je već bila mršava kao kostur i 
slaba. To je moglo biti tek djelo nadna¬ 
ravne milosti. 

LET U VJEČNU DOMOVINU 

Na blagdan prikazanja Naše drage 
Gospe kurdske, 11. veljače, posvetila se 
naša mala junakinja sva svojoj nebeskoj 
Majci. Kod pričesti je učinila zavjet dje- 
vičanstva. Tko da opiše njezinu sreću u 

taj čas! »Učini me čistom i dobrom kao 
što si ti!«, napisala je u svoj mali dnev¬ 
nik. »Kao što si ti«, šaptala bi odsad često, 
tek što bi pogledala na svoj dragi kip 
Majke Božje. »Čista kao ti, dobra kao ti!« 

Nevino se dijete nije još bilo popelo na 
vrhunac Kalvarije. Ta ona je htjela »biti 
mala žrtva, radi koje će se spasiti mnoge 
duše.« Nerijetko je imala bolne napadaje 
pune muke i tjeskobe. Isus, koji ju je če¬ 
sto pohađao, davao joj je uvijek novu 
snagu, uvijek novo sunce u malo srce. 

Došao je mjesec uzvišene nebeske Kra¬ 
ljice. Mariji je bilo jasno, da smrt više 
nije daleko. Htjela još samo svojoj dragoj 
nebeskoj Majci splesti svibanjski vijenac 
od ruža, od ruža boli. Svake joj je večeri 
predavala sakupljene cvjetiće. Nisu to 
bile samo muke u bolesti, već i mnoge sa¬ 
mozataje, odricanje i neugodnosti, što je 
dijete dragovoljno preuzelo na se. 

Da ne ražalosti svojih milih, nije ni¬ 
kada govorila o smrti, premda se ona sve 
jasnije približivala. Samo pred majkom 
nije krila nijedne tajne, pa joj je među 
ostalim i to rekla: »U nebu ću se uvijek 

moliti Isusu za tebe. O, ja ću Božanskomu 
Srcu ukrasti mnogo milosti.« 

»Gospodine, neka bude volja tvoja!« 
S tim je riječima ušla naša mala zaruč- 
nica-patnica u mjesec Srca Isusova. Zna¬ 
la je, da će joj to biti posljednji teški ča¬ 
sovi. Trećega lipnja ujutro primila je kao 
i obično svetu pričest. Liječnik je oko 10 
sati ustanovio, da je stanje male Marije 
vrlo ozbiljno. Oko 2 sata stala ju je dosta 
dugo tresti groznica. Zatim je gubila dah, 
a onda je opet došla drhtavica. »Ah, Isuse 
moj, ja mogu još više za tebe trpjeti«, 
šaptala je u strašnoj smrtnoj muci. 

Došao je i svećenik, podijelio joj pa¬ 
pinski blagoslov, s kojim se dobiva i pot¬ 
puni oprost. Molio ju je, da u nebu moli 
za njega i njegove učenike. 

»O svakako, oče! Ja ću na sve misliti. 
I u nebu ću nasljedovati svetu Tereziju i 
uvijek bdjeti nad vama.« 

Posljednja borba! Smrt više nije bila 
daleko. Pitali su je, da li želi još jedanput 
primiti Isusa kao popudbinu, i ona je od¬ 
govorila: »Da, da, oče, donesite mi ga i 
dajte mi sve, što možete.« 

Rater Rosi se žurio u crkvu. Međutim 
se mala umirući naglo podigla. Napola sje¬ 
deći i smiješeći se kao anđeo, tješila je 
svoje mile. »Ja sam tako sretna«, govorila 
je pri koncu odišući, »da sam učinila sve, 
čim sam se mogla svidjeti Isusu. Ali svi, 
svi bi morali raditi, što mogu, svi, čitav 
svijet! O kad bi cijeli svijet radio ono, što 
bi mogao, kako bi Isus bio zadovoljan! 
Svi, svi — majko ...« Snaga ju je ostavila, 
srušila se opet na jastuk. 

Pater Rosi ušao je s presvetim Sakra¬ 
mentom u sobu umiruće. Marija je već bila 
previše iscrpljena. Više nije mogla otvoriti 
usta. Njezina posljednja želja, da bude 
»mala Božja pokaznica«, nije se ispunila. 
Svećenik po nekom nenadanom nadahnuću 
položi posudicu s Presvetim Tijelom na 
ruke djeteta. »Gle, On je posve tvoj«, 
šaptao je Mariji, koja je još bila posve 
pri svijesti. Tako je Spasitelj dva i pol 
sata počivao na grudima male patnice sve 
do posljednjega njezina daha. Kolika je to 
bila utjeha za roditelje i braću, koji su 
klečali oko bolesničkoga kreveta i klanjali 
se Spasitelju. Bilo je to 3. lipnja 1927. 

Kad je oko 9 sati duša mlade junakinje 
odletjela u nebo, nije u sobi bilo nikakve 
.žalosti. Duboki, tihi i blagotvorni mir po¬ 
čivao je u dušama svih nazočnih. Osjećali 
su, da je njihova mala zaručnica patnje 
pošla na nebesku svadbu. Svi su sada imali 
vjernu zagovornicu kod prijestolja Bo¬ 
žjega. 

ZAKLJUČNA RIJEČ 

Mala je Marija Filipeto ispunila svoje 
poslanje na zemlji. Sada nas odozgo gleda 
puna ljubavi i moli za nas različite milosti 
kod Boga. Već se mnogo govori o nje¬ 
zinu moćnom zagovoru. Neka i nas blago¬ 
slovi! A mi ćemo svakako moliti dragoga 
Boga, da našu malu junakinju što prije 
podigne na čast oltara. 


Prevela s njemačkoga Zdenka Žanlio 

SADRŽAJ 


Proljetni cvijet. 

Po majci k Isusu. 

Bratska ljubav. 

Vedro i sretno djetinjstvo . . . . 

Slavohlepna učenica. 

Dobrotvorka siromašnih. 

Prva sveta pričest. 

Na »malom« putu Sv. Terezi je iz 

Lizjea . 

Daljnje borbe i pobjede. 

Žrtva Presvetoga Srca. 

Tiha sreća u boli. 

Spasitelj evo »grožđe«. 

Let u vječnu domovinu. 

Zaključna riječ.. 

